
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma Lauku ielā 3A, Jaunjelgavā, Aizkraukles novadā, pārņemšanu valsts īpašumā Finanšu ministrijas valdījumā un pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 12.06.2012. rīkojuma Nr.262 "Par valsts nekustamo īpašumu nodošanu pašvaldību īpašumā" 3.punkts.
Publiskas personas mantas atsavināšanas likuma (turpmāk - Atsavināšanas likums) 4.panta pirmā daļa, 5.panta pirmā daļa, 9.panta pirmā daļa, 14.panta nosacījumi, 42.panta pirmā daļa un 43.pants.
Pašvaldību likuma 10.panta pirmās daļas 16.punkts.
Aizkraukles novada domes 20.11.2025. lēmums Nr. 2025/677 "Par nekustamā īpašuma
Lauku iela 3A, Jaunjelgavā, Aizkraukles novadā, nodošanu Latvijas Republikas Finanšu ministrijai"(prot. Nr.18., 16. p.).
Ņemot vērā Ministru kabineta rīkojuma projektā "Par nekustamā īpašuma Lauku ielā 3A, Jaunjelgavā, Aizkraukles novadā, pārņemšanu valsts īpašumā Finanšu ministrijas valdījumā un pārdošanu" (turpmāk – rīkojuma projekts) minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības "Valsts nekustamie īpašumi" (turpmāk – VNĪ) Īpašumu izvērtēšanas komisijas lēmumu nolemts konceptuāli atbalstīt  nekustamā īpašuma Lauku ielā 3A, Jaunjelgavā, Aizkraukles novadā, pārņemšanu valsts īpašumā Finanšu ministrijas valdījumā un ierosināt nekustamā īpašuma atsavināšanu.
1.2. Mērķis
Mērķa apraksts
Rīkojuma projekta mērķis ir pārņemt valsts īpašumā nekustamo īpašumu Lauku ielā 3A, Jaunjelgavā, Aizkraukles novadā, nodot to Finanšu ministrijas valdījumā, jo tas vairs netiek izmantots Ministru kabineta 12.06.2012. rīkojumā Nr.262 "Par valsts nekustamo īpašumu nodošanu pašvaldību īpašumā" minēto pašvaldības funkciju īstenošanai. Ņemot vērā, ka nekustamais īpašums nav nepieciešams publisku personu funkciju nodrošināšanai, atļaut VNĪ to pārdot izsolē saskaņā ar Atsavināšanas likumu, ievērojot pirmpirkuma tiesīgās personas tiesības.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Ministru kabineta 12.06.2012. rīkojuma Nr.262 “Par valsts nekustamo īpašumu nodošanu pašvaldību īpašumā” (turpmāk – MK rīkojuma Nr.262) 1.1. un 2.1. apakšpunktu Jaunjelgavas novada pašvaldībai tika nodots bez atlīdzības īpašumā valsts nekustamais īpašums (nekustamā īpašuma kadastra Nr. 3207 502 0709) – būve (būves kadastra apzīmējums 3207 002 0713 014) – Oškalna ielā 3A, Jaunjelgavā, Jaunjelgavas novadā, pašvaldības funkcijas – nodrošināt sociālos pakalpojumus un sociālo palīdzību – īstenošanai. Atbilstoši Atsavināšanas likuma 42.panta pirmajā daļā noteiktajam,  MK rīkojuma Nr.262 3.punktā ietverts nosacījums, ka pašvaldībai nekustamais īpašums bez atlīdzības jānodod valstij, ja tas vairs netiek izmantots minētajā rīkojumā norādītās funkcijas īstenošanai.

Pamatojoties uz MK rīkojumu Nr.262, īpašuma tiesības uz minēto nekustamo īpašumu nostiprinātas Zemgales rajona tiesas Jaunjelgavas pilsētas zemesgrāmatas nodalījumā Nr.217 (turpmāk – Zemesgrāmatas nodalījums Nr.217) uz Jaunjelgavas novada domes vārda, lēmuma datums: 14.01.2016., īpašuma tiesība nostiprināta uz laiku, kamēr Jaunjelgavas novada pašvaldība šajā nekustamajā īpašumā īsteno pašvaldības funkciju - nodrošina sociālos pakalpojumus un sniedz sociālo palīdzību.
Pamatojoties uz 20.09.2022. nostiprinājuma lūgumu, Administratīvo teritoriju un apdzīvoto vietu likuma pārejas noteikumu 6.punktu, īpašuma tiesības uz nekustamo īpašumu (nekustamā īpašuma kadastra Nr. 3207 502 0709) Zemesgrāmatas nodalījumā Nr.217 pārreģistrētas uz Aizkraukles novada pašvaldības vārda, lēmuma datums: 12.10.2022.

Saskaņā ar Valsts adrešu reģistra informācijas sistēmā publicētajiem datiem nekustamajam īpašumam (nekustamā īpašuma kadastra Nr. 3207 502 0709) – būvei (būves kadastra apzīmējums 3207 002 0713 014) vēsturiski mainīta adrese uz: Lauku iela 3A, Jaunjelgava, Aizkraukles novads (adrese līdz 14.12.2020. – Oškalna iela 3A, Jaunjelgava, Jaunjelgavas novads; adrese līdz 30.06.2021. – Lauku iela 3A, Jaunjelgava, Jaunjelgavas novads; adrese no 01.07.2021. – Lauku iela 3A, Jaunjelgava, Aizkraukles novads).

20.11.2025. pieņemts Aizkraukles novada domes lēmums Nr. 2025/677 “Par nekustamā īpašuma Lauku iela 3A, Jaunjelgavā, Aizkraukles novadā, nodošanu Latvijas Republikas Finanšu ministrijai” (turpmāk – Domes lēmums). Ar Domes lēmumu atzīts, ka nekustamais īpašums Lauku ielā 3A, Jaunjelgavā, Aizkraukles novadā, nav nepieciešams Pašvaldību likuma 4. panta pirmās daļas 9. punktā norādītās pašvaldības autonomās funkcijas īstenošanai un, pamatojoties uz MK rīkojuma Nr.262 3. punktu un Publiskas personas mantas atsavināšanas likuma 42. panta pirmo daļu, nolemts nodot minēto nekustamo īpašumu bez atlīdzības valstij Latvijas Republikas Finanšu ministrijas personā.

Saskaņā ar Domes lēmumā norādīto informāciju, ņemot vērā, ka nekustamā īpašuma Lauku iela 3A, Jaunjelgavā, Aizkraukles novadā, valdītājs līdz tā nodošanai  pašvaldības īpašumā bija Zemkopības ministrijas Valsts meža dienests, Aizkraukles novada pašvaldība sākotnēji piedāvāja to pārņemt atpakaļ iepriekšējam valdītājam – Valsts meža dienestam. Valsts meža dienests 09.10.2025. dokumentā Nr.VMD6-1/900 “Par nekustamo īpašumu Lauku iela 3A, Jaunjelgavā, Aizkraukles novadā” informējis, ka minētais nekustamais īpašums nav nepieciešams Valsts meža dienesta funkciju nodrošināšanai.

Saskaņā ar Nekustamā īpašuma Valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr. 3207 502 0709) sastāvā ietilpst būve – Administratīvā ēka (būves kadastra apzīmējums 3207 002 0713 014) 247,8 m2 platībā, būves galvenais lietošanas veids: 1220 - Biroju ēkas, 01.01.2025. būves fiskālā kadastrālā vērtība ir  12587 euro, universālā kadastrālā vērtība ir 14273 euro. Minētajam nekustamajam īpašumam NĪVKIS nav reģistrēti apgrūtinājumi.

Atbilstoši NĪVKIS datiem būve (būves kadastra apzīmējums 3207 002 0713 014) atrodas uz zemes vienības (zemes vienības kadastra apzīmējums 3207 002 0713) Liepu ielā 1, Jaunjelgavā, Aizkraukles novadā, uz kuras atrodas vēl arī citas būves. Zemes vienība (zemes vienības kadastra apzīmējums 3207 002 0713) kopā ar vairākām citām zemes vienībām un būvēm ietilpst nekustamā īpašuma “Brunavi” (nekustamā īpašuma kadastra Nr. 3207 002 0713), Jaunjelgavā, Aizkraukles novadā, sastāvā, kas ierakstīts Zemgales rajona tiesas Jaunjelgavas pilsētas zemesgrāmatas nodalījumā Nr.87 uz fiziskas personas vārda.
Problēmas un risinājumi
Problēmas apraksts
Nekustamais īpašums Lauku ielā 3A, Jaunjelgavā, Aizkraukles novadā, nav nepieciešamas valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Rīkojuma projekta 2.punkts paredz pienākumu Finanšu ministrijai pārņemt no Aizkraukles novada pašvaldības nekustamo īpašumu Lauku ielā 3A, Jaunjelgavā, Aizkraukles novadā, un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā nekustamā īpašuma tirgus situāciju, izmantošanas iespējas un to, ka nekustamais īpašums vairs nav nepieciešams pašvaldības funkciju nodrošināšanai, kā arī Valsts meža dienesta funkciju nodrošināšanai, kā arī nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts konceptuāli atbalstīt nekustamā īpašuma Lauku ielā 3A, Jaunjelgavā, Aizkraukles novadā, pārņemšanu Finanšu ministrijas valdījumā un atsavināšanu, un attiecīga Ministru kabineta lēmuma sagatavošanu.

Atbilstoši Atsavināšanas likuma 4.panta ceturtās daļas 1. punktam atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes.
Ievērojot iepriekš minēto, zemes vienības (zemes vienības kadastra apzīmējums 3207 002 0713), uz kuras atrodas rīkojuma projektā minētā būve, īpašniekam ir pirmpirkuma tiesības uz nekustamo īpašumu Lauku ielā 3A, Jaunjelgavā, Aizkraukles novadā.

Atbilstoši Atsavināšanas likuma 14.panta otrajai daļai šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Savukārt Atsavināšanas likuma 14.panta ceturtā daļa paredz, ja izsludinātajā termiņā (11.pants) šā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā.
Ņemot vērā minēto, zemes vienības, uz kuras atrodas rīkojuma projektā minētais nekustamais īpašums, īpašniekam vienlaikus ar sludinājumu par nekustamā īpašuma izsoli, tiks nosūtīts paziņojums par izsoli, uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā zemes vienības īpašnieks būs tiesīgs iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā.

Ievērojot minēto, rīkojuma projekts paredz, ka pēc nekustamā īpašuma Lauku ielā 3A, Jaunjelgavā, Aizkraukles novadā, tiesību nostiprināšanas zemesgrāmatā uz valsts vārda Finanšu ministrijas personā, tas tiek virzīts pārdošanai izsolē, ievērojot pirmpirkuma tiesīgās personas tiesības.
Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.

Rīkojuma projekts paredz pēc nekustamā īpašuma Lauku ielā 3A, Jaunjelgavā, Aizkraukles novadā, ierakstīšanas zemesgrāmatā uz valsts vārda Finanšu ministrijas personā un tā pārdošanas nekustamā īpašuma valdītājam  – Finanšu ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.

Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis” un  institūcijas, kas organizē nekustamā īpašuma atsavināšanu, tīmekļvietnē Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).

Lai nākamajam nekustamā īpašuma ieguvējam nodrošinātu pilnīgu informāciju par pārdodamo nekustamo īpašumu, atsavināšanas izsoles noteikumos tiks iekļauta informācija, ka nekustamais īpašums Lauku ielā 3A, Jaunjelgavā, Aizkraukles novadā, atrodas uz citai personai piederošas zemes vienības (zemes vienības kadastra apzīmējums 3207 002 0713). Papildus izsoles noteikumos tiks norādīts – situācijā, ja nekustamo īpašumu neiegādāsies zemes vienības īpašnieks, nekustamā īpašuma ieguvējs un zemes vienības īpašnieks atradīsies zemes likumiskās lietošanas tiesiskajās attiecībās.
Atbilstoši likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.panta pirmajā daļā noteiktajam, ja būve ir patstāvīgs īpašuma objekts saskaņā ar šā likuma 14. panta pirmās daļas 1., 2., 3. vai 4. punktu, līdz būves apvienošanai vienā īpašumā ar zemi būves īpašniekam uz likuma pamata ir lietošanas tiesības uz zemi, ciktāl tās nepieciešamas īpašuma tiesību īstenošanai pār būvi.
Saskaņā ar minētā likuma piekto daļu un sesto daļu, ja normatīvie akti neparedz kārtību, kādā nosakāma lietošanā esošās zemes platība un robežas, to nosaka būves īpašnieks un zemes īpašnieks, rakstveidā vienojoties. Nosakot būves īpašnieka lietošanā esošās zemes platību un robežas, ņem vērā funkcionāli nepieciešamā zemesgabala noteikšanas principus privatizējamām dzīvojamām mājām. Strīdus par lietošanā esošās zemes platību un robežām izšķir tiesa. Ja normatīvie akti neparedz kārtību, kādā nosakāma lietošanā esošās zemes platība un robežas, un būves īpašnieks un zemes īpašnieks par to nav vienojušies, līdz prasības celšanai tiesā uzskatāms, ka būves īpašnieks lieto visu zemes vienību, uz kuras atrodas būve. Šāds pieņēmums nav piemērojams, ja ir acīmredzami skaidrs, ka visa zemes vienība nevar būt nepieciešama būves ekspluatācijai.
Ievērojot minēto, būves (būves kadastra apzīmējums 3207 002 0713 014) ieguvējam būs jāvienojas ar zemes vienības (zemes vienības kadastra apzīmējums 3207 002 0713) īpašnieku par lietošanā esošās zemes platību un robežām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto valsts nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Pirmpirkuma tiesīgā persona - zemes vienības (zemes vienības kadastra apzīmējums 3207 002 0713), uz kuras atrodas būve (būves kadastra apzīmējums 3207 002 0713 014), īpašnieks. Ja minētā persona neizlieto savas pirmpirkuma tiesības – jebkurš tiesību subjekts, tostarp fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minēto nekustamo īpašumu.
Juridiskās personas
Jā
Ietekmes apraksts
Aizkraukles novada pašvaldība, VNĪ.
Pirmpirkuma tiesīgā persona - zemes vienības (zemes vienības kadastra apzīmējums 3207 002 0713), uz kuras atrodas būve (būves kadastra apzīmējums 3207 002 0713 014), īpašnieks. Ja minētā persona neizlieto savas pirmpirkuma tiesības – jebkurš tiesību subjekts, tostarp juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minēto nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Aizkraukles novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

